ເປົ້າໝາຍຂອງການຕິດຕາມ, ປະເມີນຜົນ ແລະ ການຮຽນຈາກການຈັດຕັ້ງປະຕິບັດແມ່ນເພື່ອ:
- ສະແດງໃຫ້ຄູ່ຮ່ວມພັດທະນາ ແລະ ຄູ່ຮ່ວມງານເຫັນເຖິງ ຄວາມສາມາດໃນການນຳໃຊ້ເຄື່ອງມືຕ່າງໆ ໂດຍການຕິດຕາມຄ່າໃຊ້ຈ່າຍ ແລະ ຄຸນນະພາບ ແລະ ປະສິດຕິພາບຂອງກິດຈະກຳ ແລະ ຜົນໄດ້ຮັບ, ແລະ ປະສິດຕິຜົນໃນການບັນລຸເປົ້າໝາຍ.
- ເຮັດໃຫ້ວຽກງານທີ່ກຳລັງດຳເນີນຢູ່ບັນລຸຜົນ ໂດຍການຕິດຕາມການຈັດຕັ້ງປະຕິບັດກິດຈະກຳ ແລະ ຄວາມຄືບໜ້າອີງໃສ່ເປົ້າໝາຍທີ່ຄາດຄະເນໄວ້.
- ຮຽນ ແລະ ແລກປ່ຽນບົດຮຽນ ກ່ຽວກັບ ສິ່ງທີ່ປະສົບຜົນສຳເລັດ ແລະ ບໍ່ສຳເລັດ ແລະ ປັດໄຈຕ່າງໆທີ່ກ່ຽງຂ້ອງ. ສິ່ງດັ່ງກ່າວນີ້ ແມ່ນດຳເນີນການໂດຍຜ່ານການທົບທວນ ແລະ ການຝຶກອົບຮົມການສະທ້ອນຄືນ, ວາລະການທົບທວນພາຍຫຼັງສຳເລັດການປະຕິບັດວຽກງານ ແລະ ໂດຍການແລກປ່ຽນຜົນຈາກກໍລະນີສຶກສາ ແລະ ການປະເມີນຕາມເປົ້າໝາຍກັບຄູ່ຮ່ວມງານ.
- ການແຈ້ງວິທີການແຍກແຜນວຽກ, ການເພິ່ມແຜນວຽກ ແລະ ການອອກແບບແຜນວຽກໃນອະນາຄົດ ໂດຍຜ່ານການປະເມີນທີ່ມີເປົ້າໝາຍ, ກໍລະນີສຶກສາ, ການທົດລອງ ແລະ ໂຄງການທົດລອງ.
- ການສ້າງຄວາມສາມາດໃຫ້ແກ່ຄູ່ຮ່ວມງານພາກລັດ ໃນການຕິດຕາມ, ປະເມີນຜົນ ແລະ ການຮຽນຈາກການຈັດຕັ້ງປະຕິບັດ ໂດຍຜ່ານການແນະນຳ ແລະ ການຝຶກອົບຮົມໃນຂະນະທີ່ປະຕິບັດງານ ເພື່ອສະໜັບສະໜູນ ການຕິດຕາມ, ປະເມີນຜົນ, ແລະ ການຮຽນຈາກການຈັດຕັ້ງປະຕິບັດ ຂອງເຄືອຄ່າຍ ກະຊວງ ສສກ. ແຜນງານບີວາຍັງສະໜັບສະໜູນ ກະຊວງ ສສກ ໃນການທົບທວນ ແລະ ປັບປຸງການຕິດຕາມແຜນການຈັດຕັ້ງປະຕິບັດຫຼັກສູດຊັ້ນປະຖົມສຶກສາສະບັບປັບປຸງໃໝ່.
ລະບົບການຕິດຕາມ, ປະເມີນຜົນ, ແລະ ການຮຽນຈາກການຈັດຕັ້ງປະຕິບັດງານຂອງແຜນງານບີຄວາ ແມ່ນມີຄວາມຍືດຍຸ່ນ ແລະ ປັບຕົວໄດ້ ເພື່ອຕອບຮັບບຸລິມະສິດການຈັດຕັ້ງປະຕິບັດງານແຕ່ລະໄລຍະ ແລະ ສະທ້ອນຄືນຄວາມຫຼາກຫຼາຍຂອງກິດຈະກຳໃນແຜນງານ. ເມື່ອໃດທີ່ເໝາະສົມ, ເຄື່ອງມືຂອງການຕິດຕາມ, ປະເມີນຜົນ, ແລະ ການຮຽນຈາກການຈັດຕັ້ງປະຕິບັດ ຈະນຳໃຊ້ເຕັກໂນໂລຍີໃໝ່ ເພື່ອສ້າງໂອກາດໃນການເຂົ້າເຖິງຂໍ້ມູນການຕິດຕາມ, ປະເມີນຜົນ, ແລະ ການຮຽນຈາກການຈັດຕັ້ງປະຕິບັດງານ ໃຫ້ທັນສະພາບ, ມີຄວາມຖືກຕ້ອງ, ແລະ ໃຫ້ຂໍ້ມູນທີ່ກ່ຽວຂ້ອງແກ່ນັກວາງແຜນ ແລະ ຜູ້ມີອຳນາດຕັດສິນ. ທີມງານການຕິດຕາມ, ການປະເມີນຜົນ ແລະ ການຮຽນຈາກການຈັດຕັ້ງປະຕິບັດງານຂັບເຄື່ອນການຮຽນຈາກຫຼາຍຝ່າຍ ແລະ ສືບຕໍ່ປັບປຸງວຽກງານຂອງແຜນງານບີຄວາ ຮ່ວມກັບຄູ່ຮ່ວມງານ ເພື່ອແລກປ່ຽນຄວາມເຂົ້າໃຈ ໃນການສ້າງຜົນໄດ້ຮັບທີ່ມີຄວາມຍືນຍົງ.